कर्मचारियों ने काले बैज लगाकर किया नई पेंशन प्रणाली का विरोध
सोलन | हिमाचलप्रदेश एनपीएस/सीपीई कर्मचारी महासंघ जिला सोलन के खंड रामशहर इकाई की बैठक का रामशहर में आयोजन किया गया। बैठक की अध्यक्षता इकाई अध्यक्ष हेम सिंह राणा ने की। बैठक में समाज सेवक भगत सिंह बहलवाल और किसान विकास संघ अर्की के मुख्य सलाहकार प्रवीण कुमार विशेष अतिथि थे। बैठक में उपस्थित विभिन्न विभागों के कर्मचारियों ने काले बैज लगाकर नई पेंशन प्रणाली (एनपीएस) का खुले मंच से विरोध किया। संघ के राज्य उपाध्यक्ष कपिल राघव, राज्य मीडिया प्रभारी सुनील कौशल और कर्मठ सदस्य महेंद्र भारद्वाज ने नई पेंशन प्रणाली की कमियों को सामने रखा। बैठक में बताया गया कि 15 मई, 2003 के बाद सरकारी सेवा में नियुक्त सभी कर्मचारी इस प्रणाली का भाग हैं। इसमें कर्मचारी द्वारा जमा राशि से ही निजी कंपनी द्वारा पेंशन का प्रावधान है। समस्या यह है कि इसमें पेंशन नाममात्र की है और वह भी पूरी उम्र के लिए एक समान है। संघ ने राज्य सरकार से मांग की कि वह इस नई पेंशन प्रणाली को निरस्त कर पुन: पुरानी पेंशन व्यवस्था लागू कर सेवा के बाद भी कर्मचारी को सिर उठाकर जीवन जीने में समर्थ बनाए ताकि वह बुढ़ापे में किसी के आगे हाथ फैलने को मजबूर हो। जिला प्रेस सचिव खेम सिंह ने बताया कि बैठक में विभिन्न विभागों से आए कर्मचारी हेमराज, रामप्रताप, राजेश, घनश्याम, शीतल, दिनेश मौजूद रहे।
hin_Deva hin_Deva